Мајчин савјет (Мило Јововић, II)
Мило Јововић 

Не могу се навикнути
То ми вели нана:
„Не пи синко, рујна винца;
Нит' пуши духана.“

Ја јој кажем: чуј ме добро,
Моја мајко стара.
Служићу се са обоје,
Док имадем пара'.

Да не пијем рујно вино,
Жалостан бих био;
Без духана чиме вр'јеме
Ја бих проводио?

Више вр'једи чаша вина
Него ока воде:
Кад запушим, сва ми брига
Са дименом ходе.

С тога, мајко, допусти ми,
Да ја винце пијем;
Да срдашце развеселим
И да га загријем.

Допусти ми, да духана
Пушити ја могу,
Јер то неће криво бити
Ни људ'ма ни Богу.

Мило Јововић, „Словански свет “, број 18., у Бечу, 30. септембра 1898., стр. 276.
Јововићеве пјесме 1898.